《博雅》营室谓之豕韦。又《史记·天官书》奎曰封豕,为沟渎。《前汉·天文志》作封豨。又药名。《尔雅·释草》茢薽,豕首。《疏》豕首,一名彘颅,南人名为地松,今江东呼豨首,可以煼蚕蛹。又《庄子·徐无鬼》药也,豕零也。《注》豕橐一名苓根,似猪屎,其块零落而下故也。韩愈《进学解》作豨苓。《注》楚人呼猪为豨,卽猪苓是也。《本草纲目》一名豭猪屎。又《集韵》亥古作豕。《正字通》《家语》或读史云:三豕渡河。子夏曰:己亥渡河。己譌为三,亥譌为豕。或曰支干内有五亥,己亥位居三,三豕渡河是隐语。《说文》亥与豕溷。李阳冰曰:古文亥比豕加一画,《说文》溷乱,不足信。又叶施智切,施去声。司马相如《上林赋》格虾蛤,鋋猛氏。羂騕褭,射封豕。